TradeVille: SAP - pe norișorul AI
SAP SE, cea mai mare companie listată din Germania, a reușit să țină ștacheta sus, publicând rezultate financiare peste estimările analiștilor. Creșterea robustă a segmentului cloud, care include din ce în ce mai multe aplicații de AI, a determinat managementul companiei să își mărească previziunile pentru finalul anului, potrivit unui raport elaborat de Departamentul de Analiză al TradeVille.